जामुल में दिखा उत्साह 70.14% हुई वोटिंग
जामुल की शहर सरकार बनाने के लिए 70.14 प्रतिशत जनता ने लोकतंत्र के इस मेले में हिस्सेदारी निभाई। जिसमें 71.89 प्रतिशत पुरुष एवं 69.25 प्रतिशत महिला वोटर शामिल हैं। सोमवार की सुबह 8 बजे से मतदान शुरू हुआ। सुबह मतदान की रफ्तार बहुत धीमी रही। इसके बाद जैसे-जैसे ठंड कम होती गई, वैसे-वैसे पाेलिंग बूथ पर वोटरों की आमद बढ़ती गई। जामुल नगर पालिका के 20 वार्डों में 27 मतदान केंद्रों पर हुई वोटिंग में दोपहर तक मतदाताओं की कतारें लगनी शुरू हुई। फिर एकदम से मतदान का प्रतिशत बढ़ता गया। जो शाम 5 बजे तक जारी रहा।
वार्ड-17 के मतदान केंद्र 23 पर शाम 7:30 बजे तक चला मतदान
वार्ड-17 के मतदान केंद्र क्रमांक 23 में मतदान प्रक्रिया धीमी के होने के कारण देर शाम तक वोटिंग हुई। यहां 78 प्रतिशत मतदान किया हुआ। यहां मतदान शाम 7:30 बजे तक 75.23 प्रतिशत मतदान हुआ। जिसमें 79.43% पुरुष एवं 71.22 प्रतिशत महिला मतदाता शामिल हैं। बताया जा रहा कि यहां मतदान प्रक्रिया धीमी होने के कारण ऐसा हुआ है। यहां चुनाव के दौरान अव्यवस्थाएं भी देखी गईं। जिसके कारण मतदान करने आए मतदाता परेशान होते रहे।
hin_Deva hin_Deva bho_Deva hin_Deva